време на разследванията, които се извършват на територията на последната.5. Договарящите се страни се подпомагат взаимно с цел улесняване предоставянето на доказателства.6. Предвидената в настоящия член административна помощ нито засяга правилата относно взаимната правна помощ по наказателноправни въпроси, нито се прилага за информация, получена според правомощията, упражнявани по искане на съдебен орган, освен ако органът изрично се съгласи за това.7. Може да бъде поискана информация по отношение на химически вещества, които се използват често в незаконното производство на наркотични вещества и психотропни субстанции, но които не са включени в обхвата на настоящото споразумение.Член 5Обмен на информация и поверителност1. Всяка информация, която се съобщава под каквато и да е форма съгласно настоящото споразумение, е от поверителен или служебен характер, в зависимост от приложимите във всяка от договарящите се страни правила. Тя се третира като служебна тайна и се ползва със закрилата, която се отнася за подобна информация по силата на съответните закони на договарящата се страна, която е получила информацията, както и съответните разпоредби, приложими за органите на Общността.2. Данни, свързани с лица могат да бъдат обменяни, само когато получаващата договаряща се страна се ангажира да осигури закрила на тези данни, най-малкото по подобен начин на този, приложим за конкретния случай в изпращащата договаряща се страна, която е длъжна да ги предостави.3. Получената информация се използва единствено за целите на настоящото споразумение. Когато една от договарящите се страни поиска използването на тази информация за други цели, тя иска предварителното писмено съгласие на органа, който е предоставил информацията. Освен това подобно използване е предмет на всички установени от този орган ограничения.4. Параграф 3 не възпрепятства използването на информацията в каквито и да е съдебни или административни производства, образувани впоследствие за неспазване на законодателството относно контрола върху вещества. Компетентният орган, който е предоставил информацията, бива нотифициран за това използване.Член 6Изключения от задължението за предоставяне на помощ1. Договарящите се страни могат да откажат предоставянето на помощ, предвидена в настоящото споразумение, ако това би:a) засегнало суверенитета на Боливия или на държава — членка на Общността;б) би засегнало публичната политика, сигурността или други съществени интереси, по-специално предвидените в член 5, параграф 2 случаи; илив) нарушило индустриална, търговска или професионална тайна.2. Ако една договаряща се страна поиска помощ, която тя самата не би могла да предостави изцяло или частично при подобно искане, в своето искане тя излага ситуацията. След това другата договаряща се страна взема решение, под каква форма може да изпълни искането.3. Ако помощта е отказана, решението и мотивите по него се нотифицират на другата договаряща се страна незабавно.Член 7Техническо и научно сътрудничествоДоговарящите се страни си сътрудничат при идентифицирането на нови методи за отклоняване, както и при подходящи противодействащи мерки, включително техническо сътрудничество с цел укрепване на административните и правоприлагащите структури в тази област, и насърчаване на сътрудничеството със сферите на търговията и индустрията. Това техническо сътрудничество може да включва по-специално програми за обучение и обмен за съответните служители, както и необходимото оборудване за прилагането на настоящото споразумение.Член 8Мерки в процеса на прилагане1. Договарящите се страни се стремят да прилагат настоящото споразумение, като вземат предвид необходимостта